പേരാമ്ബ്ര എസ്റ്റേറ്റ് ക്വാര്ട്ടേഴ്സിനുസമീപം അഞ്ചംഗ മാവോവാദികളെത്തി പേരാമ്ബ്ര : പ്ലാന്റേഷന് കോര്പ്പറേഷന്റെ പേരാമ്ബ്ര എസ്റ്റേറ്റ് ഓഫീസിന് സമീപം അഞ്ചംഗ മാവോവാദികളെത്തി. ഓഫീസിന് അടുത്തുള്ള ക്വാര്ട്ടേഴ്സിന് മുന്നില് റോഡില് നില്ക്കുകയായിരുന്ന എസ്റ്റേറ്റ് മാനേജരുടെ സമീപത്തേക്കാണ് ആയുധധാരികളായ അഞ്ചംഗ മാവോവാദികള് എത്തിയത്. മൂന്ന് സ്ത്രീകളും രണ്ട് പുരുഷന്മാരും അടങ്ങുന്നതായിരുന്നു സംഘം. ചൊവ്വാഴ്ച വൈകീട്ട് 6.30ഓടെയാണ് സംഭവം. പയ്യാനിക്കോട്ടയിലെ ഇരുമ്ബയിര്ഖനന നീക്കത്തിനെതിരേയാണ് എത്തിയവര് മുഖ്യമായി സംസാരിച്ചത്. മാനേജര് അരുണ് കുമാറിന് നോട്ടീസുകള് നല്കുകയും സമീപത്തെ ബസ് സ്റ്റോപ്പില് പോസ്റ്റര് പതിക്കുകയും ചെയ്തു. സമീപത്തെ ക്വാര്ട്ടേഴ്സുകളില്നിന്ന് പുറത്തേക്കെത്തിയ ജീവനക്കാരോടും വാച്ച്മാന്മാരോടും സംസാരിച്ചശേഷം ഇവര് അരമണിക്കൂറിലധികം സ്ഥലത്ത് ചെലവഴിച്ചു. പിന്നീട് നടന്നു പോവുകയും ചെയ്തു. സാമ്ബത്തികമായി സഹായിക്കണമെന്ന അഭ്യര്ഥന നടത്തിയതായും പറയുന്നു. എസ്റ്റേറ്റ് ഓഫീസിന് സമീപംതന്നെയാണ് മാനേജരും ജീവനക്കാരും താമസിക്കുന്ന ക്വാര്ട്ടേഴ്സുള്ളത്. എസ്റ്റേറ്റിലെ സി. വിഷനിലെ പത്താം ബ്ലോക്കില്നിന്നാണ് മാവോവാദിസംഘം നടന്നുവന്നത്. കാന്റീന് സമീപത്തുകൂടിയുള്ള നാലാംബ്ലോക്ക് ഭാഗത്തെ റോഡിലൂടെ നടന്നുപോവുകയും ചെയ്തു. തൊഴിലാളികളെ തെരുവിലെറിയാന് കോടികള് വാങ്ങിയ കരിങ്കാലികളെ തിരിച്ചറിയുക, റബ്ബര് റീപ്ലാന്റേഷന്റെ മറവില് തോട്ടത്തെ ഖനനത്തിനും ടൂറിസത്തിനും വീട്ടുനല്കാനുള്ള നീക്കം തിരിച്ചറിയുക, പ്ലാന്റേഷന്ഭൂമി തൊഴിലാളികള്ക്ക് തുടങ്ങിയ കാര്യങ്ങളാണ് പോസ്റ്ററില് രേഖപ്പെടുത്തിയിരുന്നത്. ഇതിനൊപ്പം ബെല്ലാരി റെഡ്ഡിയെ ചവിട്ടിപ്പുറത്താക്കുക എന്ന തലക്കെട്ടിലുള്ള അച്ചടിച്ച കാട്ടുതീ വാര്ത്താബുള്ളറ്റിനും മറ്റ് നോട്ടീസും ഉണ്ടായിരുന്നു. പഞ്ചായത്ത് പ്രസിഡന്റിനെതിരേയും ഇവയില് പരാമര്ശങ്ങളുണ്ട്. മാവോവാദികള് എത്തിയ പ്രദേശത്തിന് അടുത്തുതന്നെയാണ് പഞ്ചായത്ത് പ്രസിഡന്റ് കെ. സുനിലിന്റെ വീട്. നേരത്തെ പ്രദേശത്ത് എത്തിയ മാവവോദികള് വധഭീഷണി മുഴക്കിയെന്ന് പ്രസിഡന്റ് പരാതി നല്കിയിരുന്നു. മാവോവാദികള് എസ്റ്റേറ്റ് റോഡില് എത്തിയ സാഹചര്യത്തില് പഞ്ചായത്ത് പ്രസിഡന്റിന് പോലീസ് സംരക്ഷണം നല്കിയിട്ടുണ്ട്.